Futtaym 1992 yilda Majid Al Futtaim Holding (MAF) chakana savdo va ko‘ngilochar maskanlar holdingiga asos solgan. Holding 13 mehmonxona va 29 savdo markaziga egalik qiladi. Foto: AP BAAning eng badavlat biznesmenlaridan biri Majid Al Futtaym vafot etdi. Bu haqda BAA bosh vaziri Muhammad ibn Rashid Ol Maqtum ma’lum qildi. Futtaymning o‘limi sababi va yoshi ma’lum qilinmayapti, deb yozadi Forbes USA. Futtaym 1992 yilda Majid Al Futtaim Holding (MAF) chakana savdo va ko‘ngilochar maskanlar holdingiga asos solgan. Holding 13 mehmonxona va 29 savdo markazi, xususan, Dubaydagi Mall of the Emirates va Qohiradagi Mall of Egypt savdo markazlariga egalik qiladi. Forbes USA ma’lumotlariga ko‘ra, Majid Al Futtaym 2021 yilda dunyodagi eng boy arab milliarderlari ro‘yxatida yuqori uchtalikka kirgan. Uning oilasi boyligi 4,3 mlrd dollar deb baholangan.